Након хришћанског освајања Јерусалима 1099. године, кнежевина Антиохија и грофовија Едеса формално су биле у вазалном положају у односу на Јерусалимску краљевину. Међутим, Готфрид Бујонски није оспоравао самосталност Боемунда и Балдуина. 1100. године Боемунд је заробљен од стране турске Данишмен. Након дуге борбе са данишменским Турцима на планини Таурус, у близини Мелитене Боемунд је пао у руке муслимана. Балдуин му је покушао помоћи али је стигао прекасно. Боемунд је одведен у Јерменију и тамо затворен у Нову Цезареју (Никсар), иначе главни град Данишмена. Ово утврђење било је сувише далеко да би било која крсташка армија могла допрети до њега. Тако је Боемунд елиминисан из борби за јерусалимски престо насталих након смрти Готфрида Бујонског (18. јула 1100. године).